શનિવારે રાત્રે રાજકોટમાં ઇન્દ્રનીલ રાજ્યગુરૂના ભાઇ દિવ્યનીલ રાજ્યગુરૂ પર જીવલેણ હુમલો થયો હતો. કહેવાઇ રહ્યું છે કે, દિવ્યનીલ રાજ્યગુરૂ ભાજપના પોસ્ટર ઉતારી રહ્યાં હતા ત્યારે અજાણ્યા શખ્સો દ્વારા તેમની પર હુમલો કરવામાં આવ્યો હતો. આ હુમલામાં તેમને મોઢા પર અને માથામાં ઇજા થઇ હતી. આ ઘટના બાદ ઇન્દ્રનીલ રાજ્યગુરૂ અને તેમના ટેકેદારો મુખ્યમંત્રીના બંગલે પહોંચ્યા હતા અને ત્યાં ભારે હંગામો થયો હતો. ઉલ્લેખનીય છે કે, રાજકોટ પશ્ચિમ બેઠક પરથી ભાજપના ઉમેદવાર મુખ્યમંત્રી વિજય રૂપાણી છે, તેમની સામે ટક્કર લેવા જ કોંગ્રેસના ઇન્દ્રનીલ રાજ્યગુરૂ આ બેઠક પરથી ચૂંટણી લડનાર છે.